पाएं अपने शहर की ताज़ा ख़बरें और फ्री ई-पेपरडाउनलोड करें
कोराेना महामारी से बचने के लिए प्रशासन ने जनता कर्फ्यू लगाकर लोगों को अपने घरों में रहने के निर्देश दिए हैं। जिसका पालन कराने के लिए अफसर सड़कों पर निकल रहे हैं। इसी के चलते नगर परिषद के दल ने एक फल विक्रेता को बिना मास्क के मुख्य मार्ग पर फल बेचने से मना किया तो फल विक्रेता सलीम उद्दीन ने सीएमओ सहित दल के सदस्यों पर हमला कर दिया।
सीएमओ राजेन्द्र शर्मा ने इसकी रिपोर्ट पुलिस थाना सिलवानी में की गई है। पुलिस ने सीएमओ के आवेदन पर आपदा प्रबंधन अधिनियम में आरोपी सलीम उद्दीन पिता इमाम उद्दीन निवासी वार्ड 2 इन्द्रानगर सिलवानी के विरूद्ध प्रकरण पंजीबद्ध किया है। सीएमओ राजेन्द्र शर्मा ने बताया कि मैं कोविड-19 महामारी संक्रमण को देखते हुए एसडीएम के निर्देश पर नगर के मुख्य मार्गो का भ्रमण करने निकला इसी बीच करीब 3 बजे सियरमउ रोड पर सलीम उद्दीन फल से भरा ठेला कोविड-19 का पालन न करते हुए बिना मास्क के भीड़ लगाकर फल बेच रहा था।
जिसका पंचनामा तैयार किया गया। सलीम द्वारा पंचनामा में हस्ताक्षर करने से इंकार कर दिया तो अमला हाथ ठेला नगर परिषद ला रहे थे इसी बीच सेंट्रल बैंक के सामने विक्रेता ने फलों को फैला कर सीएमओ ओर दल के सदस्यों रीतेश परचे, संजीव कलोसिया, सुरेन्द्र सियोते से मारपीट कर दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn